VENDIM
Nr. 283, datë 21.5.2018

PËR DISA NDRYSHIME NË 
VENDIMIN NR. 912, DATË 22.12.2014, 
TË KËSHILLIT TË MINISTRAVE, 
“PËR PJESËMARRJEN E NJË TOGE 
TË FORCAVE TË ARMATOSURA TË REPUBLIKËS SË SHQIPËRISË NË OPERACIONIN “RSM” TË NATO-s, PRANË KOMANDËS SË BATALIONIT SHUMËKOMBËSH, NË AFGANISTAN”

Në mbështetje të nenit 100 të Kushtetutës, të nenit 7, të ligjit nr. 9363, datë 24.3.2005, “Për dërgimin e Forcave të Armatosura të Republikës së Shqipërisë jashtë vendit, si dhe për mënyrën e procedurat e vendosjes dhe kalimit të forcave ushtarake të huaja në territorin e Republikës së Shqipërisë”, të ndryshuar, si dhe të shkronjës “ç”, të nenit 11, të ligjit nr. 64/2014, “Për pushtetet dhe autoritetet e drejtimit e të komandimit të Forcave të Armatosura të Republikës së Shqipërisë”, të ndryshuar, me propozimin e ministrit të Mbrojtjes, Këshilli i Ministrave

VENDOSI:

1. Në vendimin nr. 912, datë 22.12.2014, të Këshillit të Ministrave, të bëhen këto ndryshime:
a) Në titull fjalët “... një toge ...” zëvendësohen me fjalën “... personelit ...”;
b) Në pikën 1, fjalët “… një toge …” zëvendësohen me fjalën “… personelit …” dhe numri “… 30 (tridhjetë)… ndryshohet dhe bëhet “… 66 (gjashtëdhjetë e gjashtë) …”;
c) Në pikën 2, fjala “… togës …” zëvendësohet me fjalët “… personelit të Forcave të Armatosura të Republikës së Shqipërisë …”;
[bookmark: _GoBack]ç) 	Në pikën 3, fjala “… përfaqësuesit …” zëvendësohet me fjalën “… kontingjentit …” dhe fjala “… përfaqësues …” zëvendësohet me fjalën “… kontingjent …”;
d) Në pikën 4, fjalët “… kësaj toge …” zëvendësohen me fjalët “… personelit të Forcave të Armatosura të Republikës së Shqipërisë …”.
2. Efektet financiare, që rrjedhin nga zbatimi i këtij vendimi, të përballohen nga buxheti i Ministrisë së Mbrojtjes.
3. Ngarkohet ministri i Mbrojtjes për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

